
Na podlagi prvega odstavka 43. člena Zakona o cestah (Uradni list RS, št. 109/10, 48/12, 
36/14 – odl. US, 46/15 in 10/18) Vlada Republike Slovenije izdaja

U R E D B O

o spremembah Uredbe o kategorizaciji državnih cest

1. člen

V Uredbi o kategorizaciji državnih cest (Uradni list RS, št. 102/12, 35/15, 38/15, 78/15, 21/16, 52/16, 64/16, 41/17, 63/17 in 78/19) se v 6. členu pri številki ceste 106 v stolpcu »dolžina (km)« številka »85,440« nadomesti s številko »85,650«, pri skupni dolžini G2 pa se številka »455,244« nadomesti s številko »455,454«.

2. člen

V 7. členu se pri številki ceste:

· 232 v stolpcu »potek ceste« besedilo »Hodoš–Petrovci–Murska Sobota–Lipovci« nadomesti z besedilom »Hodoš–Petrovci–Murska Sobota–AC priključek Murska Sobota«, v stolpcu »konec na« besedilo »R2-443« nadomesti z besedilom »AC A5«, v stolpcu »dolžina (km)« številka »35,695« nadomesti s številko »35,560«; 

· 235 v stolpcu »potek ceste« besedilo »Radenci–priključek Murska Sobota« nadomesti z besedilom »Radenci–Murska Sobota«, v stolpcu »konec na« besedilo »AC A5« nadomesti z besedilom »R1-232«, v stolpcu »dolžina (km)« številka »12,378« nadomesti s številko »10,640«. 

V stolpcu »dolžina (km)« se pri skupni dolžini R1 številka »947,728« nadomesti s številko »945,855«.

3. člen

V 8. členu se pri številki ceste:

· 437 v stolpcu »konec na« besedilo »AC A1« nadomesti z besedilom »R2-449«, v stolpcu »dolžina (km)« številka »12,052« nadomesti s številko »12,030«; 

· 443 v stolpcu »potek ceste« besedilo »Lipovci–Črenšovci–Lendava–Pince« nadomesti z besedilom »Murska Sobota–Lipovci–Črenšovci–Lendava–Pince«, v stolpcu »dolžina (km)« številka »31,760« nadomesti s številko »35,250«. 

V stolpcu »dolžina (km)« se pri skupni dolžini R2 številka »1389,737« nadomesti s številko »1393,205«.

4. člen

V 9. členu se pri številki ceste:

· 609 v stolpcu »dolžina (km)« številka »37,800« nadomesti s številko »37,870«; 

· 634 v stolpcu »dolžina (km)« številka »11,694« nadomesti s številko »12,080«;

· 646 v stolpcu »dolžina (km)« številka »22,670« nadomesti s številko »22,600«;

· 731 v stolpcu »potek ceste« besedilo »Polzela–Parižlje–Braslovče–M. Braslovče« nadomesti z besedilom »Polzela–Parižlje–Braslovče«, v stolpcu »konec na« besedilo »R1-225« nadomesti z besedilom »LC 490151«, v stolpcu »dolžina (km)« 
številka »3,919« nadomesti s številko »2,330«; 

· 740 črta celotna vrstica.

V stolpcu »dolžina (km)« se pri skupni dolžini R3 številka »2790,483« nadomesti s številko »2782,961«.

KONČNA DOLOČBA

5. člen

(začetek veljavnosti in uporabe)

Ta uredba začne veljati naslednji dan po objavi v Uradnem listu Republike Slovenije, uporabljati pa se začne 1. julija 2020.

